Howard Webb

Howard Melton Webb (født 14. juli 1971 i Rotherham i South Yorkshire i England) er en tidligere britisk fotballdommer. Han er en av de mest meritterte engelske dommerne, og dømte flere nasjonale og internasjonale finaler, deriblant både VM-finalen og Champions League-finalen i 2010.
I 2005 dømte han FA Community Shield mellom Chelsea FC og Arsenal FC. 
Han dømte sin første landskamp mellom Nord-Irland og Portugal i november 2005.
25. februar 2007 dømte han Ligacupfinalen mellom Arsenal og Chelsea på Millennium Stadium i Wales. Han delte ut tre røde kort på overtid i 2. omgang på grunn av et voldsomt slagsmål. De utviste spillerne var Kolo Toure og Emmanuel Adebayor hos Arsenal og John Obi Mikel hos Chelsea.  
19. desember 2007 ble han valgt ut som en av 12 dommere til å dømme i Euro 2008. Webbs første kamp var mellom Østerrike og Polen som endte 1-1. Webb kom i fokus ved begge måla. Polens 1–0-mål var offside, men ble godkjent. På overtid i andre omgang dømte Webb straffe til Østerrike, noe polakkene var rasende over. Polens statsminister, Donald Tusk, uttalte etter kampen at han følte det som han ville drepe Webb. Webb dømte også Hellas – Spania i gruppespillet, men ble ikke valgt til å dømme flere kamper.
Webb dømte FA-cupfinalen mellom Chelsea og Everton 30. mai 2009 på Wembley. Han hadde med seg Mike Mullarkey og Dave Richardson på linjene. Martin Atkinson var fjerdedommer.
I juni 2009 var han en av dommerne som dømte i Confederations Cup i Sør-Afrika.
22. mai 2010 dømte Webb Champions League-finalen mellom Inter og Bayern München i Madrid. Han ble assistert av Mike Mullarkey og Darren Cann. Samme trio dømte også i fotball-VM 2010 i Sør-Afrika. De dømte to gruppespillkamper, åttedelsfinale og finalen 11. juli mellom Nederland og Spania. Han ble dermed den første engelske hoveddommeren som dømte VM-finalen siden Jack Taylor i 1974, som dømte Vest-Tyskland mot Nederland.
I Premier League dømte han for Rotherham i South Yorkshire. Webb dømte nær 300 kamper i Premier League og drøyt 30 kamper i Champions League, i tillegg til mange landskamper i sin periode som FIFA-dommer. Howard Webb la opp som dommer etter sesongen 2013/14.
Howard Webb er politimann av yrke.
Webb ble i dronningens nyttårsliste for 2011 utnevnt til medlem av Den britiske imperieordenen for fortjenester av fotballidretten.


== Kamper i VM som hoveddommer ==


=== 2014 ===
 Colombia – Elfenbenskysten  (gruppespill)
 Brasil – Chile  (åttedelsfinale)


=== 2010 ===
 Spania – Sveits  (gruppespill)
 Slovakia – Italia  (gruppespill)
 Brasil – Chile  (åttedelsfinale)
 Nederland – Spania  (finale)


== Kamper i EM som hoveddommer ==


=== 2012 ===


=== 2008 ===
 Østerrike – Polen  (gruppespill)
 Hellas – Spania  (gruppespill)


== Premier League 2009/10 ==


== Premier League 2008/09 ==


== Premier League 2007/08 ==


== Premier League 2006/07 ==


== Premier League-karriere ==


== Referanser ==


== Eksterne lenker ==
(en) Howard Webb – kategori av bilder, video eller lyd på Commons 
(en) Howard Webb – Transfermarkt (dommer) 
(en) Howard Webb – WorldFootball.net (dommer) 
(en) Howard Webb – Soccerbase.com (dommer) 
(en) Howard Webb – Soccerway 
(en) Howard Webb – EU-Football.info (dommer) 
(en) Howard Webb – PlaymakerStats.com (dommer) 
Oversikt over internasjonale kamper hos WorldReferee.com Arkivert 19. juni 2014 hos Wayback Machine.
FIFA-profil Arkivert 18. juni 2014 hos Wayback Machine.
Howard Webbs profil på Professional Game Match Officials (PGMOL) offisielle side